No Scrubs

"No Scrubs" הוא סינגל של להקת הבנות האמריקאית TLC, מתוך אלבום האולפן השלישי שלה, FanMail. השיר יצא לאור ב-2 בפברואר 1999, כסינגל הראשון והפותח מתוך האלבום. השיר היה לשיר הראשון שהוציאה הלהקה מזה ארבע שנים; מאז הוצאת השיר "Diggin' on You". השיר זכה להצלחה בינלאומית, תוך שהפך לשירה הנמכר ביותר של הלהקה בבריטניה, כאשר איגוד תעשיית ההקלטות הבריטי העניק לו את תואר הפלטינה על מכירות של למעלה מ-1,200,000 עותקים במדינה. השיר כבש את פסגת מצעד בילבורד הוט 100 והצליח לשהות שם במשך ארבעה שבועות. כמו כן, דורג השיר במקום השני ברשימת שירי השנה של הבילבורד לשנת 1999. השיר הגיע למקום הראשון במצעדי אוסטרליה, קנדה, אירלנד וכולי. השיר זכה לשבחים רבים וביקורות חיוביות ממבקרי המוזיקה. במגזין Paste דורג כשיר הטוב ביותר של הלהקה, תוך שבמגזין רולינג סטון דורג במקום העשירי ברשימת "50 השירים הטובים ביותר של שנות התשעים". בנוסף לכך, זכה בשתי מועמדויות בטקס פרסי גראמי ה-42, שהתקיים בשנת 1999, בקטגוריות "הקלטת השנה" ו"ביצוע ה-R&B הווקאלי הטוב ביותר לצמד או הרכב". השיר זיכה את הלהקה בפרס ה-VMA החמישי שלה, כאשר זכה בקטגוריית "קליפ הלהקה הטוב ביותר". בשנת 2017, הצליח לצבור למעלה מ-100 מיליון השמעות בספוטיפיי, תוך שנכון למאי 2020, צבר שם למעלה מ-460 מיליון השמעות. בעקבות כך, נחשב השיר לשיר המושמע ביותר משנת 1999, ברשת הזרמת המדיה הזו ולשירה המושמע ביותר של הלהקה גם כן. ביוטיוב, צבר הווידאו קליפ של השיר למעלה מ-210 מיליון צפיות, דבר אשר הופך אותו לקליפ הנצפה ביותר של הלהקה, ולאחד מ-50 הקליפים הנצפים ביותר בכל הזמנים של להקת בנות. תחילה, כתבה הפזמונאית קנדי בורוס, את השיר על גבי מעטפה ישנה בזמן שהיא שהתה ברכבה. היא אמרה כי "כתבתי את השיר בצורה חופשית בזמן שהייתי ברכב שלי ומכאן ניתן לראות כי הוא מתאר מצב של נסיעה בכביש מהיר, בכמה מהשורות שלו". לאחר מכן, תכננה בורוס להקליט את השיר ביחד עם טמקה קוטל, אך דאלאס אוסטין התערב והחליט לתת ל-TLC להקליט אותו ולהוציא אותו כסינגל הראשון מתוך האלבום, FanMail. כמו כן, הוחלט כי רוזונדה "צ'ילי" תומאס תוביל את השיר. אוסטין הדגיש כי "השיר מהווה מעין פריצת דרך עבור צ'ילי [רוזונדה תומאס]". עוד הוסיף, כי "הייתה לו הרגשה שלתת לה להוביל את השיר הייתה דרך נהדרת לחשוף אותה, היות שאין טעם שהיא תעשה קולות רקע בלבד, כמו שעשתה עד להוצאת השיר הזה". מגזין Vibe טען כי השיר "מבקר בצורה קשה את הגברים וממקם אותם בתחתית הבריכה של עולם ההיכרויות". בריאיון לרולינג סטון בשנת 2014, טמקה קוטל תיארה את תהליך יצירת השיר עם בורוס: אני רוצה לדבר על משהו דפוק; גבר זה בורג שאין לו עסק משלו. הרעיון לשיר הגיע ממערכת יחסים קודמת שהיא [בורוס] הייתה בה. לקחנו אותו [הרעיון] וכתבנו את השיר. — קוטול, 2014 השיר מכיל "שאריות אווריריות של גיטרה אלקטרונית", שמתחיל בשירה של רוזונדה "צ'ילי" תומאס. מקור המילה "Scrub" הוא מאטלנטה. המילה היא סלנג, המתאר אדם שלא מסוגל לחיות את החיים שלו ביחד עם מישהו נוסף. הקצב של השיר הוא 93 פעימות והוא מבוצע במפתח של לה-במול מינור. על פי אתר המוזיקה Musicnotes.com שפועל על ידי EMI, הטווח המוזיקלי של השיר נע בין F#3 ל-C#5. להקת הבנות הבריטית הסאטרדייז, ביצעה מחדש את השיר ב-BBC Radio 1 בשנת 2013. הזמר-יוצר הפילדלפי אבי ויסניה, הקליטה את השיר מחדש בשנת 2010 עבור אלבומו, Something New. בשנת 2012, יצאה הזמרת-יוצרת האמריקאית קלי קלרקסון לסיבוב הופעות קייצי. בהופעה שקיימה ב-23 באוגוסט באותה השנה, ביצעה את השיר מחדש. בתוכנית הטלוויזיה "Glee", הוקלט השיר מחדש בפרק "Sadie Hawkins". חמשת הזמרים שהקליטו אותו היו קווין מקהייל, קורד אוברסטריט, בלייק ג'נר, סמואל לרסן ודארן כריס. בשנת 2012, הוציאה להקת הרוק הבריטית באסטיל, את המיקסטייפ Other People's Heartache, Pt. 2, בו נכלל מאשאפ המורכב מ-"No Scrubs" ומ-"Angels" של The xx. המאשאפ נקרא "No Angels". לאחר מכן, הזמרת סקאוט ניבט הקליטה את השיר עבור אלבומה, It's Up to Emma. בשנת 2014, ביצעה הזמרת-יוצרת האמריקאית קייסי מאסגרייבס, במהלך סיבוב ההופעות שלה, "Same Tour, Different Trailer". בשנת 2019, הקליטה מחדש את השיר להקת הרוק האלטרנטיבי ויזר, עבור אלבומה, Teal Album. בשנת 2013, הדי ג'יי והמפיק לה יות' הוציא את השיר "Dance With Me", אשר מכיל בתוכו קטעים מתוך "No Scrubs". השיר הגיע אל המקום האחת עשרה במצעד הסינגלים הבריטי. בהמשך, המוזיקאי XXYYXX הוציא את השיר "Good Enough", אשר כולל בתוכו דגימות מתוך "No Scrubs", גם כן. לאחר מותו של התקליטן השוודי אביצ'י, יצא השיר "SOS", שהשתמש בקטעים מ-"No Scrubs" ועל כן, נוספו קווין "שקספר" בריגס, קנדי בורוס וטמקה קוטל לקרדיטים שלו. בשנת 2017, יצא הלהיט הבינלאומי "Shape of You" של אד שירן, שהפך לשיר הנמכר ביותר בשנת 2018 ולאחד מהשירים המצליחים ביותר בכל הזמנים. תחילה, נטען כי הוא השתמש בשיר והפר את זכויות היוצרים שלו, היות שלא נתן קרדיט ליוצרים שלו. כמו כן, הוגשו נגדו תביעות בגין סוגיית זכויות היוצרים, תוך שצוין כי שירן "הכחיש את כל ההאשמות שהופנו נגדו". המוזיקאי סם שוקרי טען ש-"Shape of You", הוא העתק של שירו "Oh Why" וזאת, תוך שציין ששירן נאלץ לתת קרדיטים ליוצרים של "No Scrubs", היות שהוא מפר זכויות יוצרים. בנוסף לכך, במסגרת סוגיית זכויות היוצרים של "Shape of You", ‏"Oh Why" ו-"No Scrubs", דובר על מה שקרה ב-9 ביוני 2016. באותו התאריך, דווח כי שירן נתבע על ידי המלחינים מרטין הרינגטון ותומס לאונרד, כותבי הסינגל "Amazing" של מאט קארדי בסך 20 מיליון דולר על הפרת זכויות יוצרים. התביעה אמרה: "לאור הדמיון הבולט בין הפזמון של "Amazing" ו-"Photograph", הנאשמים ידעו בעת כתיבה, פרסום, הקלטה, שחרור והפצה של תמונות, כי הם מפרים זכויות של יצירה מוזיקלית קיימת. התביעה הוגשה באופן פרטי באפריל 2017, ללא הודאה באשמה. לאחר ש-TLC הוציאה את "No Scrubs", הוציאו ספורטס טיווז את השיר "No Pigeons", בתגובה. רוזונדה "צ'ילי" תומאס חשה שהם הוציאו את השיר מכיוון שהם חשו מאוימים מהצלחתו של "No Scrubs", וקבעה כי "הם לא יכולים לעמוד בחום!", היות המילה "Scrub" התפשטה במהירות ברחבי העולם והייתה שגורה בעיקר באוצר המילים של הנשים. מידע על היצירה "No Scrubs" באתר מיוזיק בריינז גרסאות נוספות ל"No Scrubs" באתר SecondHandSongs קווין "שקספר" בריגס, קנדי בורוס, טמקה קוטל, ליסה לופז TLC - FanMail, Discogs (באנגלית) TLC - No Scrubs, Discogs (באנגלית) TLC - Diggin' On You, Discogs (באנגלית) TLC's Top 10 biggest selling singles revealed, www.officialcharts.com (באנגלית) "British single certifications – TLC – No Scrubs". British Phonographic Industry. Select singles in the Format field. Select Platinum in the Certification field. Type No Scrubs in the "Search BPI Awards" field and then press Enter. Nielsen Business Media Inc, Billboard, Nielsen Business Media, Inc., 1999-07-17. (באנגלית) The Longbored Surfer - Billboard Top 100 - 1999, web.archive.org, ‏2009-07-09 australian-charts.com - TLC - No Scrubs, australian-charts.com The Irish Charts - All there is to know, irishcharts.ie Library and Archives Canada, Image : RPM Weekly, www.bac-lac.gc.ca, ‏2013-07-17 The 10 Best TLC Songs, pastemagazine.com, ‏2017-06-30 (באנגלית) Rob Sheffield, Rolling Stone, 50 Best Songs of the Nineties, Rolling Stone, ‏2019-08-28 (באנגלית) 42nd Annual GRAMMY Awards, GRAMMY.com, ‏2017-11-28 (באנגלית) MTV VMAs 1999 - MTV Video Music Awards 1999, www.awardsandshows.com Fanmail, נבדק ב-2020-05-12 TLC YouTube Statistics and History, kworb.net YouTube - Most Viewed Music Videos by Female Groups, kworb.net TLC's 'FanMail' Album Turns 20: Interview, Billboard, ‏2019-02-22 TLC's FanMail Was A Futurist Prelude To Digital Era Intimacy, Vibe, ‏2019-02-23 (באנגלית) Nick Murray, Nick Murray, 'Tiny' Harris talks MJ's Xscape Connection, Rolling Stone, ‏2014-05-01 (באנגלית) TLC’s “No Scrubs” Is Still On Top Decades Later, Vibe, ‏2019-02-02 (באנגלית) Key & BPM for No Scrubs by TLC | Tunebat, tunebat.com Burruss, Kandi L, Briggs Kevin, TLC, Cottle Tameka, No Scrubs, Musicnotes.com, ‏1999-12-15 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) BBC Radio 1 - Fearne Cotton, Saturdays Live Lounge, BBC (באנגלית) Music « Avi Wisnia (באנגלית) (ארכיון) Band of the Week: Avi Wisnia, Press of Atlantic City (באנגלית) Jenna Hally Rubenstein, Kelly Clarkson Covers TLC's 'No Scrubs,' The Game Is Forever Changed (VIDEO), MTV News (באנגלית) Michael Slezak, Michael Slezak, Glee Recap: Hawkins-Like Vision [Updated], TVLine, ‏2013-01-25 (באנגלית) Saam Das, Download: BASTILLE - Other People's Heartache Part 2 [New EP] Scout Niblett - No Scrubs Kacey Musgraves’ 2015 Cover Of “No Scrubs” May Be The Best Cover Of All Time – One Country, www.onecountry.com Lewis Corner, Le Youth premieres new video - watch, Digital Spy, ‏2014-01-13 (באנגלית) Matt Stieb, XXYYXX Isn't Just Good for His Age — He's Just Good, Miami New Times, ‏2016-02-25 Avicii (Ft. Aloe Blacc) – SOS (באנגלית), נבדק ב-2020-05-13 Global Music Report 2018 - IFPI Ed Sheeran’s royalties are suspended another yet another copyright claim, Smooth (באנגלית) Ed Sheeran is being sued for $20m by two songwriters over his track Photograph, BBC Newsbeat, ‏2016-09-06 (באנגלית) Ellis-Petersen, Hannah (2017-04-11). "Ed Sheeran may regret Photograph that led to $20m copyright case". The Guardian (באנגלית בריטית). ISSN 0261-3077. נבדק ב-2020-05-13. Century, Douglas (1999-05-09). "NOTICED; A Hip-Hop Battle of the Sexes". The New York Times (באנגלית אמריקאית). ISSN 0362-4331. נבדק ב-2020-05-13. TLCâ€™s Rozonda 'Chilli' Thomas Reflects On the 15th Anniversary of 'No Scrubs', Billboard, ‏2014-04-10 Archive-Brian-Ives, Britney, BSB Top Nominations For MTV Europe Awards; Spears, Mariah, Puffy, Manson To Perform, MTV News (באנגלית) TLC | MOBO Organisation, mobo.com Nielsen Business Media Inc, Billboard, Nielsen Business Media, Inc., 1999-12-04. (באנגלית) Soul Train Music Awards - 2000 | Winners & Nominees, awardsandwinners.com NAACP Image Award - 2000 | Winners & Nominees, awardsandwinners.com TLC - No Scrubs NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024